cyanic-selkie/wikianc huggingface dataset:
Wabulacinus
Dan il-ġeneru fossilu, instab f' depożiti ta' kmieni fil-Mijoċen ta' Riversleigh, fil-Majjistral ta' l-istat ta' Queensland, fl-Awstralja.
(għal aktar informazzjoni ara l-artiklu Dasyuromorphia)
Mario Serracino Inglott
Mario Serracino Inglott (1934–2007) kien lingwista u surmast taċ-ċess.
Huwa twieled Bormla fl-4 ta’ Novembru 1934. Missieru kien il-lingwista magħruf Erin Serracino Inglott. Mario attenda l-Kulleġġ San Alwiġi u l-Liċeo, wara studja fl-Università ta’ Oxford fejn iggradwar b'BA fl-ekonomija.
Kien membru tal-Akkademja tal-Malti u serva bħala viċi-president tagħha għal numru ta’ snin. L-imħabba tiegħu għall-ilsien Malti saret l-aktar evidenti fl-1983, meta beda jeditja l-volumi posthumi tal-kappulavur ta’ missieru Il-Miklem Malti, li jibqa’ l-aktar studju estensiv tal-lessiku Malti. Pubblikazzjonijiet tiegħu stess jinkludu Storja taċ-Ċess f’Malta bejn l-1880 – 1990 u d-dizzjunarju u teżawru tiegħu stess Diżżjunarju Malti, ippubblikat mill-Merlin Library.
Mario Serracino Inglott iżżewweġ lil Joan Antida Fsadni fl-1960 u flimkien kellhom tifla jisimha Lara.
Il-100 ktieb tas-seklu skont Le Monde
Il-100 ktieb tas-seklu hi għażla ta' kotba meqjusin bħala l-aħjar mija tas-seklu 20, miġbura fir-rebbiegħa tal-1999 permezz ta' sondaġġ organizzat mill-katina ta' ħwienet Franċiżi Fnac u l-gazzetta Pariġina Le Monde.
Minn lista preliminari ta' 200 titlu maħluqa mill-ħwienet tal-kotba u l-ġurnalisti, ivvutaw 17,000 Franċiż billi wieġbu l-mistoqsija, "Liema kotba baqgħu fil-memorja tiegħek?" (« Quels livres sont restés dans votre mémoire ? »).
Fil-lista tat-titli magħżula insibu taħlita ta' rumanzi, poeżija, teatru u anki komiks. L-ewwel ħamsin xogħol kienu s-suġġett ta' saġġ minn Frédéric Beigbeder, Dernier inventaire avant liquidation (L-aħħar inventarju qabel il-likwidazzjoni), li fiha ġibed l-attenzjoni għan-natura Frankoċentrika tal-lista.
Festival ta' Sanremo
daqsminuri|335x335px|It-Teatru Ariston tal-Festival ta' Sanremo Il-Festival ta' Sanremo, magħruf ukoll bħala l-Festival tal-Kanzunetta Taljana ta' Sanremo, huwa l-iktar festival Taljan popolari fil-qasam tal-kant. Dan isir kull sena fil-belt ta' Sanremo, il-Liguria, u jikkonsisti f'kompetizzjoni bejn għadd ta' kanzunetti li qatt ma jkunu nstemgħu qabel.
Il-Festival ta' Sanremo huwa l-iktar kompetizzjoni mużikali televiżiva annwali li ilha ssir l-iktar fid-dinja fuq livell nazzjonali. Huwa wkoll il-bażi u l-ispirazzjoni għall-Festival tal-Eurovision. Il-Festival ta' Sanremo huwa l-ekwivalenti mużikali għall-Premio Regia Televisiva għat-televiżjoni, għall-Premio Ubu għall-ispettakli teatrali, u għall-Premio David di Donatello għall-films.
L-ewwel edizzjoni tal-Festival ta' Sanremo, li saret bejn id-29 u l-31 ta' Jannar 1951, ixxandret mill-istazzjon tar-radju tar-RAI Rete Rossa, fejn l-unika tliet parteċipanti dak iż-żmien kienu Nilla Pizzi, Achille Togliani, u Duo Fasano. Mill-1955 'il quddiem, l-edizzjonijiet kollha tal-festival ixxandru f'ħin reali mill-istazzjon televiżiv Taljan ta' Rai 1.
Mill-1951 sal-1976, il-Festival sar fil-Casinò ta' Sanremo, iżda mill-1977 'il quddiem, l-edizzjonijiet kollha ta' wara saru fit-Teatru Ariston, għajr fl-1990, meta sar fis-Suq il-Ġdid tal-Fjuri tal-belt.
Bejn l-1953 u l-1971, għajr fl-1956, kull kanzunetta kienet tiġi kantata darbtejn minn żewġ kantanti differenti, u kull wieħed kien juża arranġament orkestrali individwali, sabiex jesprimi t-tifsira tal-festival bħala kompetizzjoni tal-kompożituri u mhux tal-kantanti. Matul dan iż-żmien tal-festival, id-drawwa kienet li verżjoni waħda tal-kanzunetta kienet tiġi kantata minn artist Taljan filwaqt li verżjoni oħra tal-kanzunetta kienet tiġi kantata minn artist internazzjonali li kien jiġi mistieden għall-festival. Dan sar mod kif bosta artisti internazzjonali ddebuttaw bil-kanzunetti tagħhom, fosthom Louis Armstrong, Stevie Wonder, Cher, Dionne Warwick, Jose Feliciano, Roberto Carlos, Paul Anka, Yardbirds, Marianne Faithfull, Shirley Bassey, Mungo Jerry, Kiss, u bosta oħrajn.
Il-Festival ta' Sanremo spiss intuża bħala metodu biex tintgħażel il-kanzunetta Taljana għall-Festival tal-Eurovision. Kien il-punt ta' tluq għall-karrieri ta' wħud mill-iktar kantanti Taljani ta' suċċess, fosthom Andrea Bocelli, Il Volo, Giorgia, Laura Pausini, Måneskin, Eros Ramazzotti, u Gigliola Cinquetti.
Akshata Murthy
Akshata Narayan Murthy (twieldet f'April 1980), spellut ukoll Murty, hija werrieta, negozjanta, disinjatriċi tal-moda u kapitalista tal-fondi ta' riskju Indjana bbażata fir-Renju Unit. Hija miżżewġa lill-Prim Ministru Brittaniku u l-mexxej tal-Partit tal-Konservattivi Rishi Sunak. Murty u Sunak flimkien jikklassifikaw fil-222 post fost l-iżjed persuni sinjuri fir-Renju Unit, b'ġid ikkombinat ta' £730 miljun fl-2022. Il-ġid personali tagħha nxteħet taħt il-lenti mill-mezzi tax-xandir Brittaniċi fid-dawl tal-istatus tagħha ta' persuna mhux domiċiljata fir-Renju Unit.
Murty hija bint N. R. Narayana Murthy, wieħed mill-fundaturi tal-kumpanija tat-teknoloġija informatika multinazzjonali Indjana Infosys, u Sudha Murty. Għandha sehem ta' 0.93 % f'Infosys, u b'hekk hija waħda mill-iżjed nisa sinjuri fir-Renju Unit. Barra minn hekk, għandha ishma wkoll f'diversi negozji oħra fir-Renju Unit. Hija direttur ta' Digme Fitness, u tal-kumpanija tat-trasformazzjoni diġitali Soroco li ħuha Rohan Murty kostabbilixxa.
Ħajja bikrija u edukazzjoni
Murty twieldet f'Hubli, l-Indja u trabbiet min-nanniet tan-naħa ta' missierha, peress li missierha N. R. Narayana Murthy u ommha Sudha Murty kienu impenjati jaħdmu biex ivaraw il-kumpanija tat-teknoloġija tagħhom, Infosys. Ommha kienet l-ewwel inġinier mara li ħadmet għall-ikbar produttur tal-karozzi tal-Indja dak iż-żmien, u issa hija filantropa.
Imqabbla magħha, Murty kellha trobbija pjuttost sempliċi u ta' klassi medja f'Jayanagar, subborg ta' Bengaluru, "mingħajr festini għal għeluq sninha jew wisq flus f'idejha" sabiex titgħallem il-valuri tal-familja.
Murty attendiet l-Iskola tal-Edukazzjoni Għolja tal-Bniet ta' Baldwin, f'Bengaluru, u iktar 'il quddiem studjat l-ekonomija u l-Franċiż fil-Kulleġġ ta' Claremont McKenna f'California, l-Istati Uniti; għandha diploma fil-manifattura tal-ħwejjeġ mill-Istitut tad-Disinn u tal-Kummerċjalizzazzjoni tal-Moda, u Masters fl-Amministrazzjoni tan-Negozju mill-Università ta' Stanford.
Għandha ħuha wieħed, Rohan Murty.
Ħajja personali
Murty hija ċittadina Indjana. F'Awwissu 2009 Murty iżżewġet lil Rishi Sunak, wara li kienet iltaqgħet miegħu fl-Università ta' Stanford. Għandhom żewġt itfal bniet, Anoushka u Krishna. Huma s-sidien ta' Kirby Sigston Manor, villa fil-villaġġ ta' Kirby Sigston, fit-Tramuntana ta' Yorkshire, kif ukoll dar f'Earl's Court fiċ-ċentru ta' Londra, appartament f'Old Brompton Road, fin-Nofsinhar ta' Kensington, u penthouse f'Ocean Avenue f'Santa Monica, California. F'April 2022, ġie rrappurtat li Sunak u Murty kienu marru jgħixu f'dar ġdida fjamanta fil-Punent ta' Londra.
F'April 2022 ġie rrappurtat ukoll li hi resident mhux domiċiljat fir-Renju Unit, u b'hekk hija intitolata li ma tħallas l-ebda taxxa fuq l-introjtu tagħha 'l barra mir-Renju Unit, u soġġetta għal pagament annwali ta' £30,000. Murty ħabbret li kienet se żżomm l-istatus ta' mhux domiċiljata iżda li kienet se tħallas it-taxxi fir-Renju Unit fuq l-introjtu dinji tagħha b'mod volontarju.
Kirkop United FC
Kirkop United Football Club huwa klabb tal-futbol Malti ibbażat minn Ħal Kirkop. Il-klabb attwalment jilgħab fit-Tieni Diviżjoni. Il-Klabb beda bl-isem ta' Kirkop Football Club fis-sena 1956, il-klabb bidel ismu għal Kirkop United FC fl-1970.
Il-klabb rebaħ 4 promozzjonijiet, 2 minnhom kienu bħala ċampjins, l-aktar promozzjoni riċenti kienu fl-istaġun 2010-11.
Kirkop United għandhom rabta mar-rivali ġirien li huma Żurrieq FC u kif ukoll ma Luqa St. Andrew's FC. Kuluri tat-tim huma kompletament ħomor. Fl-2003 il-klabb bidel il-ger aħmar, xorts abjad u kalzetti bojod.
Nimbacinus
Nimbacinus huwa ġeneru ta' mammiferi estinti, il-marsupjali karnivori (id-dasjuromorfji), eżattament il-Lupi marsupjali tal-kontinent tal-Awstralja.
Kirkop United FC
Storja
Kirkop United ġew iffurmati fl-1956 bħala Kirkop FC mill-fundatur Sur Clement Farrugia, u kien affiljat mal-Malta Amateur Football Association. L-istaġun (1957-1958) Kirkop FC ssieħbu fil-Malta Football Association, li bdew jieħdu sehem fit-Tielet Diviżjoni u lestew il-pożizzjoni f'nofs il-klassifika. Iż-żewġ staġuni suċċessivi Kirkop tjiebu ħafna iżda fl-1961-1962 Kirkop akwistat biss id-decider kontra San Ġwann FC. Kirkop ma qablux u għalhekk tilfu u ġew mneħħija mill-MFA. L-istaġuni bejn 1962 u 1970, Kirkop bidlu isimhom minn Kirkop Stars għall-Kirkop United, u ffurmaw parti mill-MAFA mill-ġdid.
Fl-istaġun 1970-71, Kirkop United FC kienu lura affiljati mal-MFA u lagħbu għal darb'oħra fil-Tielet Diviżjoni. Wara bosta snin, 1983-84 werew billi għamlu staġun ta 'suċċess u rebħu l-promozzjoni għat-Tieni Diviżjoni għall-ewwel darba. Il-klabb kien relegat għat-Tielet Diviżjoni fl-istaġun 1986-87.
Nimbacinus
Dan il-ġeneru qiegħed klassifikat fil-klassi Mammalia, fis-sottoklassi Theria, fl-infraklassi Metatheria (il-marsupjali kollha), fis-superordni Australidelphia (il-marsupjali Awstraljani kollha u l-kolokolo tal-kontinent tal-Amerika t'Isfel), fl-ordni Dasyuromorphia (il-marsupjali karnivori tal-kontinent tal-Awstralja) u fil-familja Thylacinidae. Nimbacinus huwa ġeneru li jiġbor fih żewġ speċi estinti, li kienu jgħixu mill-Oligoċen ta' Fuq sa fil-Mijoċen Nofsani.
Kirkop United FC
Storja
Kirkop United FC rebħu l-promozzjoni mill-ġdid fl-1989-90 matul staġun memorabbli, kif ukoll jirbħu l-Mosta Tournament u t-Tazza Dr J. Mifsud u Kirkop kienu Terzi ċampjins bi tlett titli. Huma rebħu 13 minn 14 mill-logħob tal-kampjonat tat-Tieni Diviżjoni
Nimbacinus
Dan il-ġeneru fossilu nstab kemm fid-depożiti ta' Riversleigh, fil-Majjistral tal-istat ta' Queensland kif ukoll fid-depożiti ta' Bullock Creek, fit-Territorju tat-Tramuntana fl-Awstralja.
Kirkop United FC
Storja
Wara li ikompetew fit-tieni sena pożittiva, il-klabb kien relegat mit-Tieni Diviżjoni, iżda malajr rebħu lura l-promozzjoni għat-Tieni Diviżjoni fl-istaġun 1992-93, qabel ma tmur lura għas-sena ta 'wara.
Il-klabb kien kompetittiv fit-Tielet Diviżjoni minn dakinhar, sakemm kienu promossi fl-istaġuni għat-Tieni Diviżjoni.
Storja maniġerjali
Nota: Mill-istaġun 2011/12 in-Knock-out tat-tieni u t-tielet diviżjoni tneħħa u timijiet kollha pparteċipaw fl-FA Trophy (*) Kirkop United 1 - 1 (1 - 3 wara l-ħin miżjud) Naxxar Lions
Giuseppe Mifsud Bonnici
thumb|Il-President ta' Malta [[Edward Fenech Adami, Il-President tal-Qorti Kostituzzjonali Giuseppe Mifsud Bonnici, u Dr Mark A. Sammut]] Giuseppe Mifsud Bonnici (Bormla, 17 ta' Lulju 1930 - 22 ta' Frar 2019 ), hu ġurista Malti. Serva ta' Prim Imħallef ta' Malta bejn l-1990 u l-1995, kif ukoll Imħallef tal-Qorti Ewropea tad-Drittijiet tal-Bniedem bejn l-1992 u l-1998.
Bijografija
Fl-istess sena Mifsud Bonnici nħatar Imħallef fil-Qrati Superjuri ta' Malta. Sentejn wara fl-1990, sar Prim Imħallef, u President tal-Qrati tal-Appell u President tal-Qorti Kostitizzjonali, u dam f'dawn il-karigi sa meta irtira fl-1995. Mill-1992 sal-1996 serva bħala Imħallef fil-Qorti Ewropej tad-Drittijiet Umani fi Strasbourg. Hu Honorary Fellow tal-Institute for Advanced Legal Studies ta' Londra, ir-Renju Unit.
Kien ukoll President tal-Casino Maltese u tal-Malta Football Association.
Sors
ISBN 99909-41-83-1
Mario Notaro
Mario Notaro (twieled fis-7 ta' Mejju 1950) huwa kowċ tal-futbol Belġjan. Għal xi snin serva bħala kowċ ta' R. Charleroi SC fl-Ewwel Diviżjoni Belġjana.
Surrealiżmu
right|thumb|200px|Il-Mara u l-Għasfur (1982) ta' [[Joan Mirò]] daqsminuri|[[Achraf Baznani]] Is-Surrealiżmu huwa moviment kulturali li beda fil-bidu tal-għoxrinijiet, u huwa magħruf l-aktar għax-xogħolijiet tal-arti viżwali u l-kitbiet mill-membri tal-grupp.
Is-Surrealiżmu żviluppa mill-attivitajiet tad-Dadaistiċi fl-Ewwel Gwerra Dinjija u l-aktar ċentru importanti għall-moviment kienet Pariġi. Mill-għoxrinijiet 'il quddiem, il-moviment inxtered mad-dinja kollha u eventwalment affettwa l-arti viżwali, il-letteratura, il-films u l-mużika ta' ħafna pajjiżi u lsna ,il-prattika u l-ħsieb politiku kif ukoll t-teorija filosofika u soċjali.
Pjanura ta’ Stari Grad
lemin|bla_tilar|282x282px Il-Pjanura ta’ Stari Grad, li tagħmel parti mir-raħal ta’ Stari Grad fil-gżira ta’ Hvar, il-Kroazja, hija pajsaġġ agrikolu li ġie stabbilit mill-kolonjalisti tal-Greċja Antika fis-seklu 4 Q.K., u li għadu jintuża sa llum fil-forma oriġinali tagħha.
Logan Bailly
Logan Bailly (twieled fit-12 ta' Ottubru 1987) huwa plejer tal-futbol Belġjan li jilgħab bħala gowler.
Karriera
Huwa wasal Borussia Mönchengladbach fl-2009 minn Genk, fejn kien lagħab mill-2002. Għat-tul tal-istaġun 2003-04, Bailly kien misluf lil Beringen-Heusden-Zolder, flimkien ma' għaxar plejers oħra ta' Genk.
Bailly issostitwixxa lil Jan Moons bħala gowler tal-ewwel għażla ta' Genk fil-bidu tal-istaġun tal-2006-07; huwa lagħab għal 90 minuta f'kull logħba tal-Ewwel Diviżjoni għall-klabb, f'dak l-istaġun. Huwa għamel 14-il logħba mingħajr ma kkonċeda gowl. Il-prestazzjoni tajba tiegħu ikkontribwiet biex Genk jispiċċaw it-tieni post fil-kampjonat. Huwa kien trasferit lil Borussia Mönchengladbach matul ix-xitwa tal-istaġun 2008–09 u immedjatament addottat għall-Bundesliga. Huwa kien elett bħala l-aħjar plejer tar-rawnd 20 tal-kampjonat. Matul l-istaġun 2011-12 kien inizjalment misluf lil ġenb Svizzeru Neuchâtel Xamax, li qatt ma lagħab logħba waħda magħhom. Fit-tieni parti tal-istaġun, huwa kien misluf lura lil Genk. Wara l-istaġun huwa reġa' rritorna ma' Mönchengladbach fejn il-kuntratt tiegħu ma kienx imġedded, li tippermettilu li jiffirma bħala plejer aġent ħieles għal Oud-Heverlee Leuven. Mal-OHL, kien reġa' ngħaqad mal-kowċ Ronny Van Geneugden, li kien il-kowċ tiegħu matul il-perjodu tiegħu bħala attur żagħżugħ ma' Genk. Wara sensiela ta' wirjiet eċċezzjonali, Bailly ġie ppremjat fit-2 ta' Diċembru 2 bl-estensjoni ta' sena, huwa ngħata kuntratt sal-aħħar tal-istaġun 2013-14.
Internazzjonali
Bailly huwa membru tat-tim nazzjonali Belġjan. Huwa ġie msemmi fil-proviżorja ta' 30-raġel għall-UEFA Under-21 Championship fl-2007. Huwa wkoll irrappreżentata lil-Belġju fil-Logħob Olimpiku tas-sajf 2008.
Pjanura ta’ Stari Grad
Il-Pjanura ta’ Stari Grad tniżżlet bħala Sit ta’ Wirt Dinji tal-UNESCO fl-2008.
FC Banants
Football Club Banants (Armen: Բանանց Ֆուտբոլային Ակումբ) huwa klabb tal-futbol Armen li huwa bbażat ġewwa Yerevan. Huma jilgħabu fil-Premier League Armen, l-ogħla diviżjoni fil-futbol Armen u rebħu t-Tazza Armena darbtejn, fl-1992 u fl-2007.
Pjanura ta’ Stari Grad
Storja
daqsminuri|216x216px|Waħda mit-trims il-kbar tal-Pjanura ta’ Stari Grad, struttura li tixbaħ il-girna Fit-385 Q.K., Dijonisju ta’ Siracusa minn Sqallija stabbilixxa kolonja Griega magħrufa bħala Pharos (jew chora Pharu), li llum hija magħrufa bħala Stari Grad. L-għan tiegħu kien li jipprovdi bażi għal iktar kolonizzazzjoni. Pharos kellha ekonomija agrarja li kienet tiddependi fuq pjanura kbira xi sitt kilometri fil-Lvant mill-insedjament sa dijametru ta’ żewġ kilometri qrib Vrboska. Ikkonfinata mill-quċċata tal-ogħla għolja ta’ San Nikola (628 metru) fin-Nofsinhar u l-għoljiet baxxi fit-Tramuntana, il-Pjanura ta’ Stari Grad kienet għammiela ħafna u kienet ilha abitata minn Żmien il-Bronż, kif jixhdu xi fdalijiet li nstabu qrib Vrboska. xellug|daqsminuri|236x236px|Il-pajsaġġ agrikolu tal-Pjanura ta’ Stari Grad Il-kolonizzaturi Griegi qasmu r-raba’ f’irqajja’ (jew ħbula art) li ntużaw għat-tħawwil tas-siġar taż-żebbuġ u d-dwieli. Il-ħitan tas-sejjieħ mingħajr tkaħħil li kienu nbnew mill-ewwel bdiewa ta’ dak iż-żmien għadhom jeżistu u għadhom jintużaw sa llum, b’ftit li xejn restawr.
Meta r-Rumani ħakmu u qerdu l-kolonja Griega ta’ Pharos fil-219 Q.K., din saret prefettura u iktar ’il quddiem kisbet l-istatus ta’ muniċipalità bl-isem ta’ Ager Pharensis. Din baqgħet importanti bħala ċentru marittimu u agrikolu sal-Medju Evu, meta l-pjanura saret magħrufa lokalment bħala Campus Sancti Stephani (l-Għalqa ta’ San Stiefnu) u apparti l-għelejjel oriġinali bdew jitkabbru wkoll il-qamħ, il-ħarrub u t-tin.
FC Banants
Banants Kotayk
FC Banants bdew il-futbol fis-sena 1992 fil-belt ta' Abovyan, u jirrappreżentaw ir-reġjun ta' Kotayk. Għal dan ir-raġuni, mill 1992 sal-1995, il-klabb kien imsemmi bħala Banants Kotayk. Matul l-istaġun 1992, il-klabb rebaħ l-ewwel Tazza Armena. Fl-aħħar staġun transitorju fl-1995, Banants marru fi kriżi finanzjarja. Is-sidien klabb iddeċiedew li aħjar jingħaqdu ma' klabb ieħor minn Abovyan, Kotayk Abovian, minflok jiżbandaw it-tim. Fl-2001, Banants marru għal Kotayk Abovian, u kien imċaqalqa minn Abovyan għall-kapitali Yerevan.
Banants Yerevan
Fil-bidu tal-2003, Banants ingħaqdu ma Spartak Yerevan, iżda kien kapaċi li jillimitaw l-isem tal-amalgamazzjoni ġdid għall-FC Banants. Spartak ġew akkademja taż-żgħażagħ ta' Banants u aktar tard biddlu isimhom għall-Banants-2. Minħabba l-għaqda, Banants akkwistat ħafna plejers ta' Spartak, inkluż wieħed mill-aqwa plejers, Samvel Melkonyan. Wara l-amalgamazzjoni, Banants ħadu aktar approċċ serju u kienu jispiċċaw l-istaġun f'postijiet ogħljin. Il-klabb irnexxielu jirbaħ t-Tazza Armena fl-2007. L-esperjenza qed tagħmel għaż-żgħażagħ għall-2008 u l-2009. It-tluq ta 'ħafna mill-players ta' esperjenza kienu ħallew il-futur tal-klabb. Flimkien ma 'żewġ plejers Ukrani, plejer internazzjonali tal-Uganda, Noah Kasule, ġew iffirmati. Fl-istaġun 2010 FC Banants lagħbu verament tajjeb u kellhom iċ-ċans li jsiru ċampjins Armeni, iżda l-ajkli bojod u bluni ma baqgħux fl-ogħla post sal-aħħar. L-aħħar 5 logħbiet kienu verament diffiċli għat-tim u fl-aħħar FC Pyunik saru ċ-ċampjin, iżda d-differenza ma FC Banants kienet punt wieħed biss. Madankollu, fl-2010, l-ajkli għamlu dawra tajba fl-istorja tagħhom. Hemm fatt sinifikanti ieħor fl-2010: FC Banants finalment ibbażat klabb tal-partitarji (Proud Eagles) u issa FC Banants kienu kburin bih, dan sar l-aqwa klabb tal-partitarji fl-Armenja s'issa. Il-Klabb għandhu motivazzjoni biex jirbaħ il-kampjonat Armenjan fl-2011, dan għax dawn kellhom perjodu ta 'taħriġ tajjeb ħafna qabel il-bidu tal-istaġun. Madankollu, fl-istaġun 2011 "Banants" kellhom bidu hażin.
Pjanura ta’ Stari Grad
Pajsaġġ agrikolu
Is-sistema tat-tqassim tar-raba’ f’irqajja’ kif stabbilit mill-kolonizzaturi Griegi baqa’ jiġi rrispettat tul is-sekli sa żminijietna. Saħansitra l-għelejjel ewlenin li kienu jitkabbru baqgħu l-istess: l-għeneb u ż-żebbuġ.
Sit ta’ Wirt Dinji
xellug|daqsminuri|268x268px|Veduta panoramika tal-Pjanura ta’ Stari Grad Il-Pjanura ta’ Stari Grad ġiet iddeżinjata bħala Sit ta’ Wirt Dinji fl-2008 u tikkostitwixxi pajsaġġ kulturali ta’ pjanura kkultivata għammiela b’organizzazzjoni territorjali ta’ żmien il-kolonizzazzjoni tal-Greċja Antika. Dak li wasal sa żminijietna huwa tkomplija tal-pajsaġġ kulturali tal-kolonjalisti Griegi oriġinali.
Matul is-sekli, is-sistema Griega tal-użu tal-art baqgħet tiġi rrispettata għalkollox minkejja l-użu agrikolu kontinwu tal-pjanura bit-tkabbir tal-istess għelejjel. Din is-sistema għadha tista’ tiġi identifikata perfettament sa llum għax ma tantx inbidlet. Il-Pjanura ta’ Stari Grad tirrappreżenta pajsaġġ agrikolu u sistema tal-użu tal-art ta’ integrità kbira. L-awtentiċità tas-sistema Griega tat-tqassim tal-art magħrufa bħala chora hija speċjalment viżibbli mill-għoli u hija preżenti fil-pjanura kollha. L-istrutturi mibnija u l-ħitan tas-sejjieħ huma awtentiċi u għadhom ireġġu bl-istess materjali li ntużaw kontinwament minn dak iż-żmien tal-kolonizzaturi Griegi sa llum.
Il-valur universali straordinarju tas-sit ġie rrikonoxxut abbażi ta’ tliet kriterji tal-għażla tal-UNESCO: il-kriterju (ii) “Wirja ta’ skambju importanti ta’ valuri umani, tul perjodu ta’ żmien jew fi ħdan żona kulturali fid-dinja, dwar l-iżviluppi fl-arkitettura jew it-teknoloġija, l-arti monumentali, l-ippjanar tal-bliet jew id-disinn tal-pajsaġġ”, ladarba s-sistema tal-irqajja’ li tmur lura għas-seklu 4 Q.K. hija xhieda tad-disseminazzjoni tal-mudell ġeometriku Grieg tat-tqassim tar-raba’ agrikolu fil-Mediterran; il-kriterju (iii) “Xhieda unika jew minn tal-inqas eċċezzjonali ta’ tradizzjoni kulturali jew ta’ ċivilizzazzjoni li għadha ħajja jew li għebet”, ladarba l-Pjanura ta’ Stari Grad baqgħet tintuża kontinwament għal 2,400 sena u baqgħu jitkabbru l-istess għelejjel, li hija xhieda tal-permanenza u tas-sostenibbiltà tas-sit tul is-sekli; u l-kriterju (v) “Eżempju straordinarju ta’ insedjament uman tradizzjonali, ta’ użu tal-art jew ta’ użu tal-baħar, li jirrappreżenta kultura (jew kulturi), jew interazzjoni umana mal-ambjent, speċjalment meta jkun sar vulnerabbli minħabba l-impatt ta’ bidla irreversibbli”, ladarba l-pjanura agrikola u l-ambjent ta’ madwarha huma eżempju ta’ insedjament uman tradizzjonali antik ħafna, li llum hija mhedda mill-iżvilupp ekonomiku modern, partikolarment minħabba u tnaqqis tal-popolazzjoni fiż-żoni rurali kif ukoll l-abbandun tal-prattiki tradizzjonali tal-biedja.
Kubiżmu
thumb|250px|[[Juan Gris, Natura mejta bi platt frott u mandolina, 1919.]] Il-Kubiżmu kien moviment artistiku avangardista tas-seklu 20. Bis-saħħa tal-pijunieri tiegħu Pablo Picasso u Georges Braque, huwa rrivoluzzjona l-pittura u l-iskultura Ewropea, u ispira movimenti jixbħuh fil-qasam tal-mużika u tal-letteratura. Magħrufa bħala "Kubiżmu Analitiku", l-ewwel fergħa tal-kubiżmu kienet mhux biss radikali iżda ħalliet influwenza wkoll, bħala moviment artistiku qasir iżda sinifikanti ħafna bejn l-1907 u l-1911 fi Franza. Fit-tieni fażi tiegħu, jiġifieri l-"Kubiżmu Sintetiku" (l-użu ta' materjali sintetiċi fl-arti), il-moviment infirex u baqa' b'saħħtu sal-1919, meta l-moviment Surrealista beda jikseb il-popolarità.
L-istudjuż tal-istorja tal-arti Ingliż Douglas Cooper jiddeskrivi tliet fażijiet tal-Kubiżmu fil-ktieb seminali "The Cubist Epoch". Skont Cooper kien hemm il-"Kubiżmu tal-Bidu" (mill-1906 sal-1908) meta l-moviment nibet fl-istudji ta' Picasso u Braque; it-tieni fażi kienet il-"Kubiżmu Għoli" (mill-1909 sal-1914) li matulu Juan Gris wera ruħu bħala esponent importanti; u fl-aħħar Cooper tkellem dwar il-"Kubiżmu fit-Tard" (mill-1914 sal-1921), l-aħħar fażi tal-Kubiżmu bħala moviment radikali avangwardista.
Fix-xogħlijiet ta' arti kubista, l-oġġetti jitkissru, jiġu analizzati u jerġgħu jitwaħħlu taħt forma astratta - minflok juri l-oġġett minn direzzjoni waħda, l-artista juri s-suġġett minn multitudni ta' direzzjonijiet sabiex jirrappreżenta s-suġġett f'kuntest akbar. L-angoli tal-uċuħ differenti sikwit jiltaqgħu għalarrieda u għaldaqstant mhemmx sens koerenti ta' fond. Il-pjani tal-isfond u tal-oġġett jidħlu f'xulxin sabiex joħolqu spazju baxx u ambigwu, wieħed mill-karatteristiċi partikolari tal-kubiżmu.
Konċepiment u Oriġini
Matul l-aħħar tas-seklu 19 u l-bidu tas-seklu 20, l-elite kulturali Ewropej kienu qegħdin jiskopru l-arti Afrikana, Mikroneżjana u Amerikana Indjana għall-ewwel darba. Artisti bħal Paul Gauguin, Henri Matisse u Pablo Picasso kienu affaxxinati u ispirati mill-qawwa pura u s-sempliċità fl-istili ta' dawn il-kulturi barranin. Lejn l-1906, Picasso ltaqa' ma' Matisse permezz ta' Gertrude Stein, fi żmien meta ż-żewġ artisti ma kinux ilhom li bdew jinteressaw ruħhom fil-primittiviżmu, l-iskultura Iberjana, l-arti Afrikana u l-maskri tribali Afrikani. Saru ħbieb u għedewwa fl-istess ħin u kkompetew ma' xulxin matul il-karriera tagħhom, u jista' jkun għalhekk li Picasso fl-1907 daħal f'perijodu ġdid f'xogħlu fejn kien influwenzat mill-arti Griega, Iberjana u Afrikana. Il-pitturi ta' Picasso tal-1907 ġew ikkaratterizzati bħala Protokubiżmu, bħalma jidher b'mod notevoli f'Les Demoiselles d'Avignon, l-anteċedenti tal-Kubiżmu.
Xi wħud jemmnu li l-għeruq tal-kubiżmu jinsabu fiż-żewġ tendenzi distinti tax-xogħol aħħari ta' Paul Cézanne: l-ewwel nett il-qsim tal-wiċċ miżbugħ f'roqgħat żgħar ta' żebgħa b'aspetti multipli, biex b'hekk jiġu enfasizzati l-ħafna modi ta' kif tħares mill-viżjoni binokulari, u t-tieni nett l-interess li kien juri fis-simplifikazzjoni tal-forom naturali billi jibdilhom f'ċilindri, sferi u koni.
Ċipru
Ċipru (bil-Grieg: Κύπρος; bit-Tork: Kıbrıs), uffiċjalment ir-Repubblika ta' Ċipru (Grieg: Κυπριακή Δημοκρατία; Tork: Kıbrıs Cumhuriyeti), hi pajjiż gżira fil-Baħar tal-Lvant tal-Mediterran. Ċipru hija t-tielet l-akbar u t-tielet l-aktar popolata fil-Mediterran, u Stat Membru tal-Unjoni Ewropea. Hija tinsab fil-Lvant tal-Greċja, fin-Nofsinhar tat-Turkija, fil-Punent tas-Sirja u l-Libanu, fil-Majjistral tal-Iżrael u l-Medda ta' Gaża, u fit-Tramuntana tal-Eġittu.
Is-sistema politika
Ċipru huwa repubblika presidenzjali. Il-president huwa l-kap tal-istat u tal-gvern. Minkejja li ssieħeb fl-UE bħala gżira maqsuma de facto, Ċipru kollu kemm hu huwa territorju tal-UE. Iċ-Ċiprijotti Torok li għandhom, jew huma eliġibbli għal, dokumenti tal-ivvjaġġar tal-UE huma ċittadini tal-UE. Il-liġi tal-UE hija sospiża f'żoni fejn il-Gvern Ċiprijott (il-Gvern tar-Repubblika) ma jeżerċitax kontroll effettiv. Ċipru għandu żewġ ilsna uffiċjali: il-Grieg u t-Tork; il-Grieg biss huwa lingwa uffiċjali tal-UE.
Il-kummerċ u l-ekonomija
L-aktar setturi importanti tal-ekonomija ta' Ċipru fl-2018 kienu l-kummerċ bl-ingrossa u bl-imnut, it-trasport, l-akkomodazzjoni u s-servizzi tal-ikel (25.3%), l-amministrazzjoni pubblika, id-difiża, l-edukazzjoni, is-saħħa tal-bniedem u l-attivitajiet ta' xogħol soċjali (19.3%) u l-attivitajiet professjonali, xjentifiċi u tekniċi; l-attivitajiet amministrattivi u ta' servizz ta' appoġġ (10.4%).
Il-kummerċ fi ħdan l-UE jammonta għal 28% tal-esportazzjonijiet ta' Ċipru (il-Greċja 6% u l-Italja 2%), filwaqt li barra mill-UE 15% jmorru fil-Gżejjer Cayman u 9% fil-Libja.
F'termini ta' importazzjonijiet, 57% jiġu minn Stati Membri tal-UE (il-Greċja 18% u l-Italja 8%), filwaqt li barra mill-UE 7% jiġu mill-Korea t'Isfel u 6% mill-Iżrael.
Ċipru fl-UE
Hemm 6 membri tal-Parlament Ewropew minn Ċipru.
Fil-Kunsill tal-UE, il-ministri nazzjonali jiltaqgħu b'mod regolari biex jadottaw il-liġijiet tal-UE u jikkoordinaw il-politiki. Il-laqgħat tal-Kunsill jattendu għalihom regolarment rappreżentantiFittex it-traduzzjonijiet disponibbli tal-link preċedentiEN••• mill-gvern ta' Ċipru, skont il-qasam ta' politika li jkun qed jiġi indirizzat.
Antechinus
daqsminuri|250px|[[Antechinus agilis hu membru tal-ġeneru Antechinus]] Antechinus huwa ġeneru ta' mammiferi, il-marsupjali karnivori, eżattament l-Anteċini (qabel kienu jissejħu bl-ismijiet ta' ġurdien bil-but, ġurdien tas-saqajn wiesgħajn u anteċinu ġurdien, iżda dawn ma għadhomx jintużaw u minflok ġie preferut l-isem ta' Anteċinu biex juri eżattament biċ-ċar l-oriġinalità u l-uniċità ta' dawn il-mammiferi marsupjali), tal-kontinent tal-Awstralja u wħud mill-gżejjer fil-madwar.
Ċipru
Ċipru fl-UE
Il-Kunsill tal-UE m'għandux persuna waħda permanenti bħala president (bħal pereżempju, il-Kummissjoni jew il-Parlament). Minflok, ix-xogħol jitmexxa mill-pajjiż li jkollu l-Presidenza tal-Kunsill, li jinbidel kull sitt xhur.
Antechinus
Dan il-ġeneru qiegħed klassifikat fil-klassi Mammalia, fis-sottoklassi Theria, fl-infraklassi Metatheria (il-marsupjali kollha), fis-superordni Australidelphia (il-marsupjali Awstraljani kollha u l-kolokolo tal-kontinent tal-Amerika t'Isfel), fl-ordni Dasyuromorphia (il-marsupjali karnivori tal-kontinent Awstraljan), fil-familja Dasyuridae, fis-sottofamilja Dasyurinae u fit-tribù Phascogalini ma' sitt ġeneri oħra, li huma Micromurexia, Murexechinus, Murexia, Paramurexia, Phascomurexia u Phascogale.
Ċipru
Ċipru fl-UE
Matul dawn is-6 xhur, il-ministri mill-gvern ta' dak il-pajjiż jippresiedu u jgħinu jiddeterminaw l-aġenda tal-laqgħat tal-Kunsill f'kull qasam ta' politika, u jiffaċilitaw id-djalogu ma' istituzzjonijiet oħra tal-UE. Id-dati tal-presidenzi Ċiprijotti: Lul-Diċ 2012
Il-Kummissarju nominat minn Ċipru għall-Kummissjoni Ewropea hi Stella Kyriakides, li hi responsabbli għas-Saħħa u s-Sikurezza tal-ikel.
Il-Kummissjoni hija rrappreżentata f'kull pajjiż tal-UE minn uffiċċju lokali, imsejjaħ “rappreżentanza”.
Ċipru għandu 5 rappreżentanti fil-Kumitat Ekonomiku u Soċjali Ewropew. Dan il-korp konsultattiv – li jirrappreżenta lil dawk li jħaddmu, il-ħaddiema u gruppi oħra ta' interess – huwa kkonsultat dwar il-liġijiet proposti, biex ikun hemm idea aħjar tal-bidliet possibbli tas-sitwazzjonijiet soċjali u tax-xogħol fil-pajjiżi membri.
Ċipru għandu 5 rappreżentanti fil-Kumitat Ewropew tar-Reġjuni, l-assemblea tal-UE tar-rappreżentanti reġjonali u lokali. Dan il-korp konsultattiv jiġi kkonsultat dwar il-liġijiet proposti, biex jiżgura li dawn il-liġijiet iqisu l-perspettiva minn kull reġjun tal-UE.
Ċipru jikkomunika wkoll mal-istituzzjonijiet tal-UE permezz tar-rappreżentanza permanenti tiegħu fi Brussell. Bħala l-“ambaxxata għall-UE” ta' Ċipru, il-kompitu ewlieni tagħha huwa li tiżgura li l-interessi u l-politiki tal-pajjiż huma segwiti b'mod effettiv kemm jista' jkun fl-UE.
L-ammont li jħallas kull pajjiż tal-UE fil-baġit tal-UE huwa kkalkulat b'mod ġust, skont il-mezzi. Aktar ma tkun kbira l-ekonomija tal-pajjiż, aktar iħallas – u viċi versa. L-għan tal-baġit tal-UE mhuwiex li jipprova jqassam mill-ġdid il-ġid, iżda pjuttost jiffoka fuq il-ħtiġijiet tal-Ewropej b'mod ġenerali.
Ċifri tal-2018 għal Ċipru:
Il-flus imħallsa fil-baġit tal-UE minn Ċipru jgħinu biex jiġu ffinanzjati programmi u proġetti fil-pajjiżi kollha tal-UE – bħall-bini ta' toroq, is-sussidjar ta' riċerkaturi u l-ħarsien tal-ambjent.
Kolonja tal-Kuruna ta' Ċipru (Crown Colony of Cyprus/Κύπρος/Kıbrıs)
Ċipru Brittanika kienet il-gżira ta' Ċipru taħt il-ħakma tal-Imperu Brittaniku, amministrata sekwenzjali mill-1878 sal-1914 bħala protettorat Brittaniku, mill-1914 sal-1925 bħala okkupazzjoni militari annessa unilateralment, u mill-1925 sal-1960 bħala kolonja tal-Kuruna. Wara l-Ftehim ta’ Londra u Zurich tad-19 ta' Frar, 1959, Ċipru sar repubblika indipendenti fis-16 ta’ Awwissu, 1960.
Status: Protettorat Brittaniku (1878–1914), Amministrazzjoni Militari British (1914–1925), British Crown Colony (1925–1960); Kapitali: Nicosia; Lingwi komuni: Ingliż (uffiċjali), Grieg, Tork; Reliġjon: Grieg Ortodoss, Islam Sunni. Knisja Anglikana ta’ Ċipru; Gvern: Monarka: 1878–1901 (l-ewwel) Victoria, 1952–1960 (l-aħħar) Isabel II; Immexxi: 1878–1879 (l-ewwel) Garnet Wolseley, 1957–1960 (l-aħħar) hugh sieq; Storja: Konvenzjoni ta' Ċipru-4 ta' Ġunju, 1878, Protettorat stabbilit-12 ta' Lulju, 1878, Annessjoni Brittanika 5 ta' Novembru, 1914, Trattat ta' Lausanne-24 ta' Lulju, 1923, Kolonja tal-Kuruna ta' Ċipru-1 ta' Mejju, 1925, Referendum ta' Enosis-15 ta' Jannar, 1950, Emerġenza f'Ċipru-1 ta' April, 1955, Ftehim minn Londra u Zurich19-F 1959, Indipendenza-16 ta' Awwissu 1960; Żona: (1924) 9,272 km 2 (3,580 sq mi); Popolazzjoni: (1924) 310,709, (1955) 529,972, (1960) 572,930; Munita: Lira Ottomana (1878-1879), lira Ċiprijotta (mill-1879); Preċeduti minn Ċipru Ottoman; Suċċess: Ċipru, Bażijiet Militari Brittaniċi f'Akrotiri u Dhekelia.
Storja - Taħriġ
Ċipru kien territorju tal-Imperu Ottoman, l-aħħar bħala parti mill-Vilayet tal-Arċipelagu, peress li kien maħkum mir-Repubblika ta 'Venezja fl-1570-1571.
Qassisin Ortodossi Griegi jbierku l-Union Jack kif inhu f'Nikosja, 1878 Protettorat Brittaniku taħt is-suzeranità nominali Ottomana ġie stabbilit fuq Ċipru permezz tal-Konvenzjoni ta’ Ċipru tal-4 ta' Ġunju 1878, wara l-Gwerra Russo-Torka, li fiha l-Ingliżi okkupaw il-gżira bħala konsegwenza tal-azzjonijiet tal-Imperu Ottoman għat-tul mill- gwerra. . Ċipru mbagħad ġie pproklamat protettorat Brittaniku u integrat informalment fl-Imperu Brittaniku. Dan baqa' fis-seħħ sal-5 ta' Novembru 1914, meta wara li l-Ottomani ssieħbu mal-Poteri Ċentrali, li min-naħa tagħhom daħlu fl-Ewwel Gwerra Dinjija, il-Gran Brittanja ddikjarat l-annessjoni sħiħa ta’ Ċipru mal-Imperu Brittaniku, għalkemm taħt stat ta' amministrazzjoni militari. Il-Kolonja tal-Kuruna ta’ Ċipru ġiet ipproklamata għaxar snin wara, fl-1925, wara li l-annessjoni tal-Gran Brittanja ta’ Ċipru ġiet verifikata darbtejn, l-ewwel fit-Trattat ta’ Sèvres fl-1920 u mbagħad ikkonfermata mill-ġdid fit-Trattat ta’ Lausanne fl-1923.
Proposta tal-Unjoni mal-Greċja
Ir-Re Pawl tal-Greċja ddikjara li Ċipru ried l-għaqda mal-Greċja fl-1948. Il-Knisja Ortodossa ta’ Ċipru ressqet referendum fl-1950, li skontu madwar 97% tal-popolazzjoni Griega Ċiprijotta riedet l-unjoni. Il-petizzjoni Griega u l-enosis saru kwistjoni internazzjonali meta ġiet aċċettata min-Nazzjonijiet Uniti.
Indipendenza
F'Marzu 1961, fil-Konferenza tal-Prim Ministri tal-Commonwealth tal-1961, Ċipru sar repubblika indipendenti fil-Commonwealth tan-Nazzjonijiet, bl-Arċisqof Makarios III sar kap tal-istat u kap tal-gvern tal-Commonwealth.
Fl-1961, ir-Repubblika ta' Ċipru saret id-99 membru tan-Nazzjonijiet Uniti.
Residenti notevoli
Fred Harrison (imwieled fl-1944), awtur u ekonomista Brittaniku
Ċipru Ottoman (Eyalet-i Ḳıbrıṣ Tork Ottoman: ایالت قبرص 1571–1660, 1745–1748; Sancağı Ḳıbrıṣ, Tork Ottoman: سانجاغى قبرص 1670–1703, 1784–1878)
L-Eyalet ta' Ċipru (Tork Ottoman: ایالت قبرص, Eyālet-i Ḳıbrıṣ ) [1] kien eyalet (provinċja) tal-Imperu Ottoman li jikkonsisti mill-gżira ta' Ċipru, li kienet annessa mal-Imperu fl-1571 [2]. bidlu l-mod kif amministraw Ċipru diversi drabi. Kien sanjak (sotto-provinċja) tal-Eyalet tal-arċipelagu mill-1670 sal-1703, u għal darb'oħra mill-1784 'l quddiem; fief tal-Gran Viżir (1703–1745 u 1748–1784); u għal darb'oħra eyalet għall-perjodu qasir mill-1745 sal-1748.
Fis-sajf tal-1570, l-Ottomani reġgħu attakkaw, iżda din id-darba b'invażjoni fuq skala sħiħa aktar milli rejd. Madwar 60,000 suldat, inklużi kavallerija u artillerija, taħt il-kmand ta 'Lala Mustafa Pasha niżlu mingħajr oppożizzjoni qrib Limassol fit-2 ta' Lulju 1570 u assedjaw Nicosia. Il-belt waqgħet fid-9 ta’ Settembru, 1570; 20,000 Nikosjan ġew massakrati, u l-knejjes, il-bini pubbliku, u l-palazzi kollha ġew misruqa. In-nisa u t-tfal biss li nqabdu biex jinbiegħu bħala skjavi ġew meħlusa. [5] [6]
Il-waqgħa ta' Famagusta mmarkat it-tmiem tal-ħakma Venezjana u l-bidu tal-perjodu Ottoman f’Ċipru, u Lala Mustafa Pasha saret l-ewwel gvernatur Tork mara tal-gżira.
Fil-25 ta' Mejju, 1571, il-Papa Piju V ifforma l-Lega Mqaddsa, koalizzjoni bejn l-Istati Papali, Malta, Habsburg Spanja, ir-Repubblika ta’ Venezja, ir-Repubblika ta’ Ġenova, u ftit stati Taljani oħra. Erba’ xhur wara, fis-7 ta’ Ottubru, il-forzi navali tal-Lega, li jikkonsistu prinċipalment minn bastimenti Venezjani, Spanjoli u Papali taħt il-kmand ta’ Don Juan tal-Awstrija, għelbu lill-flotta Torka fil-Battalja ta’ Lepanto f’waħda mill-battalji deċiżivi b’mod ġenerali—u battalji navali b'mod partikolari— fl-istorja dinjija. Madankollu, ir-rebħa fuq l-Ottomani waslet tard wisq biex tgħin lil Ċipru, u l-gżira baqgħet taħt il-ħakma Ottomana għat-tliet sekli li ġejjin.
Fl-1573 il-Venezjani abbandunaw Ċipru, u neħħew l-influwenza tal-Knisja Kattolika Rumana.
Renju ta' Venezjana Ċipru Cipro (Ingliż) Κύπρος (Grieg) 1489-1571
Il-gżira ta' Ċipru kienet pussess barra minn xtutna tar-Repubblika ta' Venezja mill-1489, meta spiċċa r-Renju indipendenti ta' Ċipru, sal-1571, meta l-gżira ġiet maħkuma mill-Imperu Ottoman. Stat: Kolonja tar-Repubblika ta' Venezja; Kapital; Nicosia; Kaptan Ġenerali: 1570–1571 Marco Antonio Bragadín
Venezja għal sekli sħaħ riedet tikkontrolla Ċipru u n-negozjanti Venezjani ħadmu fuq il-gżira mis-sena 1000 AD, meta kienet bdiet l-espansjoni Venezjana (kummerċjali u militari) fil-Lvant tal-Mediterran.
Ix-xewqa Venezjana għal Ċipru kienet prinċipalment ispirata mill-profitt. Il-Venezjani raw lil Ċipru primarjament bħala bażi militari. Waqt li antiċipaw il-kunflitt, huma wettqu pjan ta' fortifikazzjoni ambizzjuż. Famagusta u Nicosia kienu mdawra minn mollijiet kbar miksija bil-ġebel. Twaqqaf ħajt ta' barra madwar il- kastell taʼ Kyrenia, u t- toqba kienet mimlija bl- art biex tifforma ħajt tal- artillerija. L-aqwa periti militari fl-Ewropa ġew ingaġġati biex jiddisinjaw u jwettqu dawn il-proġetti.
Ċipru Ruman
Ċipru Ruman kienet provinċja senatorjali żgħira fi ħdan l-Imperu Ruman. Filwaqt li kienet provinċja żgħira, kellha diversi santwarji reliġjużi magħrufa u dehret b'mod prominenti fil-kummerċ tal-Lvant tal-Mediterran, partikolarment il-produzzjoni u l-kummerċ tar-ram Ċiprijot. Il-gżira ta' Ċipru kienet tinsab f'pożizzjoni strateġikament importanti tul ir-rotot kummerċjali tal-Lvant tal-Mediterran, u kienet ġiet ikkontrollata minn diversi poteri imperjali matul l-ewwel millennju QK. inklużi: l-Assirjani, l-Eġizzjani, il-Persjani, il-Maċedonjani, u eventwalment ir-Rumani. Ċipru ġie anness mir-Rumani fis-sena 58 QK, iżda t-taqlib u l-gwerra ċivili fil-politika Rumana ma stabbilixxewx ħakma soda f’Ċipru sal-31 QK meta l-ġlidiet politiċi Rumani spiċċaw bil-Battalja ta’ Attiv, u wara madwar għaxar snin, Ċipru ngħata status ta’ provinċja senatorjali fl-22 QK. Minn dakinhar sas-seklu 7 wara Kristu, Ċipru kien ikkontrollat ​​mir-Rumani. Ċipru sar uffiċjalment parti mill-Imperu Ruman tal-Lvant fl-293 AD.
Taħt il-ħakma Rumana, Ċipru kien maqsum f'erba' distretti ewlenin, Salamis, Paphos, Amathus, u Lapethos. Paphos kienet il-kapitali tal-gżira matul il-perjodu Ruman sakemm Salamina reġgħet ġiet imwaqqfa bħala Costanza fl-346 AD. Il-ġeografu Ptolemeu rreġistra l-ibliet Rumani li ġejjin: Paphos, Salamis, Amathous, Lapethos, Kition, Kourion, Arsinoe, Kyrenia, Chytri, Karpasia, Soli, u Tamassos, kif ukoll xi bliet iżgħar mifruxa mal-gżira kollha.
Il-Kapitali tagħha kienet: Paphos; l-era Storika tiegħu: l-Antikità Klassika, l-Antikità Tard, Il-konfront ma' Publius Clodius Pulcher u s-suwiċidju sussegwenti tar-Re Ptolemajku Ptolemy ta' Ċipru-58 QK-Battalja ta' Actium-31 QK Konkwista qasira mill-Musulmani Għarab-ċ. 649-650 Condominium bejn Ruma tal-Lvant u l-Kalifat bit-trattat-688
Grawnds tal-futbol f'Malta
XXXXXXX
Stampa:Santa Luċija.JPG|xxxx
Kemmunett
Kemmunett hija gżira inabitata li tinsab fir-reġjun tal-Mediterran, u tagħmel parti mill-kosta tat-Tramuntana ta' Malta. Din il-gżira ċkejkna tkopri żona ta' 0.25 kilometru kwadru u tinsab xi 100 metru lejn il-Majjistral 'il bogħod minn Kemmuna. Bejn Kemmuna u Kemmunett wieħed jista' jsib il-baħar ċar u trasparenti ta' Bejn il-Kmiemen (spiss imsejjaħ 'Blue Lagoon' kemm mill-Maltin u kemm mit-turisti). Bosta kienu dawk li ħadu xi ritratt ta' Bejn il-Kmiemen, il-post speċjali fejn irnexxielha tisboq in-natura li biha huma mogħnijin il-gżejjer Maltin.
Bajja pittoreska li tikkonsisti minn bażi ta' ramel bajdani u li hija sinjura bil-ħajja akkwatika, tant apprezzata mill-għaddasa u mill-għawwiema. Bajjiet oħra fuq il-gżira ta' Kemmuna jinkludu r-Ramla ta' Santa Marija u l-Bajja ta' San Niklaw.
Thylacinus
Thylacinus huwa ġeneru ta' mammiferi, il-marsupjali karnivori, eżattament it-Tilaċini, tal-kontinent ta' l-Awstralja.
Dan il-ġeneru qiegħed klassifikat fil-klassi Mammalia, fis-sottoklassi Theria, fl-infraklassi Metatheria (il-marsupjali kollha), fis-superordni Australidelphia (il-marsupjali Awstraljani kollha u l-kolokolo tal-kontinent ta' l-Amerika ta' isfel), fl-ordni Dasyuromorphia (il-marsupjali karnivori tal-kontinent Awstraljan), fil-familja Thylacinidae ma' 8 ġeneri oħra li huma Badjcinus, Maximucinus, Muribacinus, Mutpuracinus, Ngamalacinus, Nimbacinus, Tjarrpecinus u Wabulacinus.
Il-ġeneru Thylacinus jiġbor fiħ 5 speċi, 4 estinti u waħda presunta estinta, b' xi dubji li għadha estanti f' partijiet remoti u mmwarba fil-gżira tat-Tażmanja. Il-llum il-ġurnata peress li t-Tilaċin huwa meqjus jew presunt estint, ix-Xitan tat-Tażmanja huwa l-akbar speċi ħajja tal-ordni Dasyuromorphia għalkemm dan il-ġeneru jiġbor fiħ l-akbar speċi dasjuromorfji li qatt eżistu fid-dinja, ta' l-ordni Dasyuromorphia.
(għal aktar informazzjoni ara l-artikli Tilaċin, Lupu marsupjal, Thylacinidae u Dasyuromorphia)
Death Note
In-Death Note (Ġappuniża: デスノート, Desu Nōto) hija serje tal-manga miktuba minn Tsugumi Ōba u murija minn Takeshi Obata. L-istorja hija dwar a studenta Ġappuniż iskola għolja jismu Light Yagami, li jsib pitazz inkantat. In-pitazz, rilaxxat fuq l-art minn niddejjaq shinigami (Alla ta ' mewt fil-folklor Ġappuniż) imsejjaħ Ryuk, huwa msejjaħ Death Note. Meta l-isem ta ' persuna jinkiteb fin-pitazz, dik il-persuna tmut. Jekk il-kaw ża tal-mewt ma tkunx speċifikata, huma jmutu minn attakk tal-qalb. Light, bil-g ħan li tinħoloq utopija ħielsa mill-kriminalità, tuża l-pitazz biex toqtol il-kriminali madwar id-dinja, madankollu, il-pjanijiet tiegħu jiġu frustrati meta jkun magħruf li huwa detettiv internazzjonali bħala L jipprova jwaqqaflu u jarrestah.
Sinopsi
Light Yagami huwa studenta intelliġenti ta ' l-iskola għolja li jirnexxi ħafna fl-istudji tiegħu. Għad-Light, il-Ġustizzja hija l-aktar ħaġa importanti f ' din id-dinja. Huwa rrabjata mal-kriminalità u l-korruzzjoni, madankollu, dan kollu jinbidel meta jsib notebook paranormali jissejjaħ "Death Note", li jgħid li xi ħadd li l-isem tiegħu jinkiteb fih se jmutu, li kien niżel fid-dinja minn Ryuk, shinigami (Alla tal-mewt), sabiex ikollok gost u toħroġ minn  il-dwejjaq tiegħu. Inizjalment ma jemmen fil-le ġittimità tan-notebook, huwa malajr jiskopri dak reali meta huwa jużahom f ' żewġ okkażjonijiet mal-kriminali. Light, tipprova ttemm il-kriminalità fid-dinja u tibni utopja, tuża l-ktieb biex iġġib il-Ġustizzja lid-dinja billi tagħmel massakru dinji tal-kriminali. Il-mewt kostanti ta ' kriminali b ' attakk tal-qalb għamel in-nies iħossu li dawn l-imwiet mhumiex koinċidenzi. Id-Light dalwaqt jissejjaħ Kira (Ġappuniża: キラ, il-pronunzja Ġappuniża tal-kelma Ingliż killer, li jfisser "qattiel") mill-pubbliku. Dawk l-imwiet f ' daqqa malajr jitlob l-attenzjoni ta ' Interpol kif ukoll minn detektivi magħrufa internazzjonalment bħala "L", li l-intenzjoni tiegħu li Java d-dawl u jwaqqfu l-qtil tas-serje.
Lwiġi XVI ta' Franza
250px|thumb|right|Il-gvern ta' [[Lwiġi XVI ta' Franza|Lwiġi XVI kien qed jaffaċċja kriżi finanzjarja fl-1780ijiet.]]
Lwiġi capeto magħruf aħjar bħala Lwiġi XVI(1755-1793) Twieled fl-1755, iben Lwigi Dauphin ta’ Franza u María ta’ Sassonja Ma kienx il-werriet apparenti peress li kellu ħu Lwigi anzjan li miet ta’ 11-il sena fl-1762; b’hekk Lwigi Capet sar eredi apparenti trabba flimkien ma’ ħutu Charles u Lwigi. Fis-snin 60, il-ġenituri u n-nanna tiegħu mietu minbarra t-traġedja tal-gwerra fl-età ta’ 7 snin; Luis kien għoli ħafna, ta’ ġilda bajda, xi ftit imnaddaf u jitmeżmżu. Tieġ: Iżżewweġ lill-Arċidukessa María Antonia fl-1770,Iż-żwieġ serva biex tkompli l-alleanza bejn l-Awstrija u Franza ffurmata fil-Gwerra tas-7 Snin. Minħabba l-vulnerabbiltà tal-koppja żagħżugħa, il-konsumazzjoni ġiet ittardjata, li saret biss 8 snin wara. alt=Ritratt ta’ mart Ludwig XVI|100x100px|xellug
Fl-1774 Lwiġi XV ta’ Franza miet bil-ġidri,Għalhekk Luwigi Capeto ħa f’idejh bħala Luwigi XVI Re ta’ Franza u Navarra, il-konsulenti tiegħu ħeġġu biex jipparteċipa fil-Gwerra tal-Indipendenza Amerikana biex Franza tkun kburija. alt=Mument meta sar Luwigi XVI.|nofs|827x827px|Inkurunazzjoni ta’ Luwigi XVI
Minkejja r-rebħa fil-kunflitt tal-indipendenza Amerikana, Franza ħallset ħafna biex tiffinanzja kunflitt bħal dan, dan aċċellerat il-kriżijiet tal-1780s.
Stati Ġenerali tal-1789
thumb|200px|Karikatura li turi lit-Tielet Stat iġorr fuq daru l-Ewwel Stat (kleru) u t-Tieni Stat (nobbli)
Franza kellha l-mudell ta’ tliet stati, l-ewwel tnejn kienu l-kleru u n-nobbli li kellhom ħafna privileġġi u ma jħallsu l-ebda taxxa filwaqt li t-tielet proprjetà ħallset għal-lussu tagħhom. Bil-kriżi finanzjarja, ir-re għaqqad it-tliet stati, iżda dan ma tantx jinbidel għax il-kleru u n-nobbli kienu magħqudin u rnexxielhom iżommu l-ordni tagħhom,Peress li l-maġġoranza tat-Tielet Stat riedet vot għall-kap, dan ġie miċħud, u laħaq il-qofol tiegħu fl-atti tar-Rivoluzzjoni Franċiża. Fil-qosor, jieħdu l-Bastille, jittrasformaw il-pajjiż f'monarkija parlamentari, joqtlu nobbli, ir-re jipprova jaħrab fl-aħħar tal-1792 u jiġi arrestat u eżegwit.
Lista ta' ħwawar u ħxejjex aromatiċi
Din hi lista ta' ħwawar u ħxejjex aromatiċi tal-kċina. Dawn huma kollha ta' oriġini botanika u kwantititajiet żgħar minnhom jitħalltu mal-ikel u x-xorb għat-togħma u l-kulur.
Din il-lista ma tinkludix il-melħ, li hu minerali u lanqas drogi rekreazzjonali bħat-tabakk. Lanqas fiha l-pjanti li jintużaw primarjament bħala te jew tiżani u pjanti li huma purament mediċinali, bħall-Valerjana.
thumb|right|Suq tal-ħwawar f'[[Istanbul]]
Tim nazzjonali tal-futbol tal-Estonja
L-iskwadra nazzjonali tal-futbol tal-Estonja hu t-tim nazzjonali tal-futbol li jirrapreżenta lil-Estonja u hu mmexxi mill-Estonian Football Association. Huma lagħbu l-ewwel logħba tagħhom fl-1920. Fl-1940, l-Estonja kienet ingħaqdet ma' l-Unjoni Sovjetika u ma kisbetx l-indipendeza (u l-possibilità ta' tim nazzjonali tal-futbol) sa l-1991. Bħala nazzjon indipendenti, huma lagħbu l-ewwel logħba kontra l-Litwanja fit-Tazza Baltika fil-15 ta' Novembru 1991, u l-ewwel logħba rikonoxxuta mill-FIFA kienet kontra Slovenja fit-3 ta' Ġunju 1992, u l-partita spiċċat 1-1 f'Tallinn. Il-partiti tat-tim ta' l-Estonja jintlagħbu f'A. Le Coq Arena f'Tallinn.
Storja
Wara li l-Estonja kisbet l-indipendenza, it-tim nazzjonali kien fil-bidu tiegħu l-iktar wieħed dgħajjef mit-timijiet Baltiċi, fejn sofra telfa ta' 7-1 kontra l-Kroazja fil-kwalifikazzjoni tal-Kampjonati Ewropej 1996. It-tim żviluppa mas-snin fejn fil-kwalifikazzjoni għall-Kampjonati Ewropej 2004, huma kisbu tmien punti fejn skurjaw erba' gowls u laqqtu sitt gowls. Fil-kwalifikazzjoni għat-Tazza tad-Dinja 2006 huma komplew jissorprendu meta spiċċaw b'5 rebħiet, 2 pari u 5 telfiet. L-Estonja għandhom numru ta' plejers li għamlu numru ta' apparenzi, fejn jinkludu lil Mart Poom, Andres Oper, Marko Kristal u Martin Reim.
Skwadra kurrenti
Din hi l-iskwadra li ntagħżlet biex taffronta lil Olanda fit-22 ta' Marzu 2013.
Gowls u preżenzi aġġornati mit-22 ta' Marzu 2013
! colspan="9" style="background:#b0d3fb; text-align:left;"|
Paramurexia
Dan il-ġeneru qiegħed ikklassifikat fil-klassi Mammalia, fis-sottoklassi Theria, fl-infraklassi Metatheria (il-marsupjali kollha), fis-superordni Australidelphia (il-marsupjali Awstraljani kollha u l-kolokolo tal-kontinent tal-Amerika t'Isfel), fl-ordni Dasyuromorphia (il-marsupjali karnivori tal-kontinent Awstraljan), fil-familja Dasyuridae, fis-sottofamilja Dasyurinae u fit-tribù Phascogalini ma' sitt ġeneri oħra.